Fona butikkerne i Thisted, Hjørring og Frederikshavn overlevede i første omgang kædens nedskæringer. Men nu skal de alligevel dreje nøglen om.

Fona-kæden er i økonomisk trængsel, hvilket betyder butikslukninger i hele landet. I første omgang overlevede butikkerne i Thisted, Hjørring og Frederikshavn sparekniven, men det er slut nu. Advokaterne har måttet indse at flere butikker skulle lukke for at redde økonomien i virksomheden. Det betyder, ifølge Limfjord Update , at kun otte butikker i landet overlever og de syv ligger i København mens en enkelt ligger i Aalborg. Det betyder at den eneste Fona-butik i hele Jylland bliver den på Nytorv i Aalborg. De nye butikslukninger betyder, at yderligere 280 medarbejdere mister deres job i Fona. Hvornår butikkerne præcis lukker vides ikke.